text: жезқазған мыс кенді ауданы қарағанды облысы жезқазған қаласының маңында орналасқан кен орындар тобы. кенді аудан орталық жезқазған, солтүстік жезқазған және жомарт мыс кен орны кенді алаңдарына бөлінеді. кен алаңдары сарысу ойысының тереңдік жарылымдар әрекетінен туындаған брахиқатпарлы белдемдерінде шоғырланған. жезқазған мыс кенді ауданында орналасқан кендердің геологиялық құрылысы, тектоникалық құрылымы, стратиграфиясы мен литологиясы ұқсас. кен денелері негізінен 300 350 тереңдікте шоғырланған, қалыңдығы 1,5 30 м-ге дейін. негізгі кен минералдары халькозин, борнит, галенит және сфалерит. кентастың құрамында мыс, қорғасын, мырыш, қосымша күміс, рений, кобальт, молибден, т.б. бар. өндіріс жұмыстары кен денелерінің пішініне, өлшемдеріне және жағдайына қарай ашық немесе жер асты әдісімен жүргізіледі. өндірілген кентас жезқазған мен сәтбаев қалаларындағы кен байыту фабрикаларында өңделеді, ал алынған концентрат жезқазған мыс зауытында қорытылады.